CELEX: C2005/019/27
Language: lv
Date: 2005-01-22 00:00:00
Title: lieta C-473/04: Lūgums sniegt prejudiciālu nolēmumu - izteikts ar Hof van Cassatie van België 2004. gada 22. oktobra lēmumu lietā Plumex pret Young Sports N. V.

22.1.2005   
            
            
               LV
            
            
               Eiropas Savienības Oficiālais Vēstnesis
            
            
               C 19/14
            
         Lūgums sniegt prejudiciālu nolēmumu - izteikts ar Hof van Cassatie van België 2004. gada 22. oktobra lēmumu lietā Plumex pret Young Sports N. V.
   (lieta C-473/04)
   (2005/C 19/27)
   tiesvedības valoda - nīderlandiešu
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar Hof van Cassatie van België 2004. gada 22. oktobra lēmumu lietā Plumex pret Young Sports N. V. un ko Tiesas kanceleja saņēmusi 2004. gada 9. novembrī.
   Hof van Cassatie van België lūdz Tiesu lemt par šādiem jautājumiem:
   
               1)
            
            
               Vai 4. līdz 11. pantā (1) definētā izsniegšana ir izsniegšanas pamatmetode un vai izsniegšana tieši pa pastu, kā tā ir definēta 14. pantā, ir papildus izsniegšanas metode ar nosacījumu, ka pirmajai metodei ir priekšroka attiecībā pret otro metodi, ja abas tiek veiktas atbilstoši tiesību aktu normām?
            
         
               2)
            
            
               Vai metožu kombinēšanas gadījumā saskaņā ar 4. līdz 11. pantā noteikto, no vienas puses, un tiešo nosūtīšanu pa pastu saskaņā ar 14. pantu, no otras puses, laika posms, kurā sūtījuma adresāts var iesniegt apelācijas sūdzību sākas dienā, kad izsniegšana ir veikta saskaņā ar 4. līdz 11. pantu, un nevis dienā, kad izsniegšana ir veikta saskaņā ar 14. pantu?
            
         
      (1)  Padomes 2000. gada 29. maija Regula (EK) Nr. 1348/2000 par tiesas un ārpustiesas civillietu un komerclietu dokumentu izsniegšanu dalībvalstīs (OV L 160, 37. lpp.).